cyanic-selkie/wikianc huggingface dataset:
Лилиентал
Лилиентал (Lilienthal; Leendaal или Lelendaal) — општина во округот Остерхолц, во сојузната покраина Долна Саксонија, Германија. Се граничи непосредно со градот Бремен.
Местоположба
Лилиентал се наоѓа околу единаесет километри североисточно од центарот на градот Бремен, на работ на мочуриштето Тојфелсмор. Низ општината течат реките Верпе и Виме.
Општински единици
Општината Лилиентал се состои од следниве единици: (во заградите бројот на жители, сост. 10 јануари 2012 г.)
Соседни општини
Лилиентал на север се граничи со Остерхолц-Шармбек и Ворпсведе, на исток со Грасберг, на југоисток со Отерсберг, на југ со Бремен и на запад со Ритерхуде.
Историја
Лилиентал припаѓал на Архиепископијата Бремен.
Манастир Лилиентал
Историјата на Лилиентал започнува со основањето на манастирот од архиепископот Герхард II. Во 1232 година започнала изградбата на цистерцијански манастир под името „Валис Лилиорум“ (Vallis Liliorum) и завршената градба била осветена во 1264 година. Во текот на век, манастирот го имал својот просперитет. По реформацијата, станал женски лутерански манастир и до крајот на Триесетгодишната војна во 1648 година останал во бедни услови. Во 1650 година градот поминал низ процес на секуларизација. Некогашната земја на манастирот била поделена и од нејзе се развил Лилиентал.
Шведска и Хановер
Во 1648 година согласно мировниот договор со кој завршила Триесетгодишната војна (Вестфалски мир), Архиепископијата станала Војводство Бремен, кое било владеено со Кнежевство Ферден, кое отпрвин било владеен како личен сојуз од Шведска. Кралицата Кристина пратила еден од своите команданти, грофот Фридрих фон Хесен-Ешвеге, во новосоздаденото Грофовија Остерхолц, кое било надлежно за Лилиентал и Остерхолц. По неговата рана смрт во 1655 година, неговата жена Елеонова ја презела власта над грофовијата со седиште во Остерхолц, каде земала активна улога во подобрувањето на стопанските и санитарните услови на руралното население. По нејзината смрт во 1692 година, грофовијата преминало во рацето на шведското благородништво. Лилиентал останал дел од шведскиот Бремен-Ферден до 1712 година (поради што грбот ги содржи сината и жолтата боја на шведското знаме), кога бил окупиран од Данска, а потоа во 1719 година преминал под суверенитет на Изборно кнежевство Хановер, кое го владееле Бремен-Ферден во личен сојуз.
Во 1740 година, градбите на манастирот, освен таа на црквата, биле срушени.
Астрономија во Лилиентал
Во 1782 година, Јохан Хироним Шретер станал управител. Покрај административната служба посветил голем дел од животот на напредување на астрономијата. Во неговата канцеларија во Лилиентал направил опсерваторија. Во следните години, опсерваторијата во Лилиентал станала најдобро опремената опсерваторија во светот. Еден од неговите технолошки пронајдоци бил „огромниот телескоп“ (Riesenteleskop), телескоп со 50,8 см бленда и 8,25 м фокусно растојание. Поради телескопот, Лилиентал станал добро познат и бил баран од владини и воени службеници. Шретер останал во контакт со бројни важни астрономи од тоа време. Заедно со Хајнрих Вилхелм Олберс и други научници го основал Астрономското друштво Лилиентал во 1800 година. Астероидот 3 Јунона бил откриен на 1 септември 1804 година од К. Хардинг во опсерваторијата. По смртта на Шретер во 1816 година, опсерваторијата почнала да пропаѓа. Во 1850 годината градбата била уништена. Голем дел од опсерваторијата бил испратен во Гетингенскиот универзитет пред рушењето.
и век
По обновата, општината започнала да се развива брзо. Во 1939 година имала 3.100 жители, а во 1974 година 12.500 жители. Откако истата година кон општината биле припоени неколку соседни села, населението пораснало на 17.000 жители.
Од 1900 до 1956 година, Лилиентал бил поврзан со Бремен и со мочуришната областа северно од општината со тесна железница. Денес, пругата се користи како велосипедска патека.
Од 1 август 2014 година јавниот превоз во Лилиентал е дополнет со линијата 4 на Бременскиот трамвај, кој поминува низ главната улица.
Црква Санто Антонио
Црквата Санто Антонио (португалски: Igreja de Santo António de Lisboa) е црква, манастир, кој се наоѓа во Лисабон, Португалија. Црквата била изградена во 1195 година и е посветена на Свети Антониј.
NGC 6129
Објектот бил предмет и на други истражувања, па освен како NGC 6129 се споменува и како MCG 6-36-37, CGCG 196-48, NPM1G +38.0362.
Откривање
Објектот е откриен на 30 мај 1791 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6129 е од видот S0. Видливиот сјај со голо око изнесува 14 m, а оној во рамките на интервалот од минималната до максималната честота 15 m, додека површинскиот сјај изнесува 13,4 m/лм2. NGC 6129 има привидни димензии од 0,8' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 21 м 43,2 с, а неговата деклинација, односно висината на лакот на тој агол, +37° 59' 47"".
Други поделби
Проучување на NGC 6129 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 57920. Во рамките на атласот на длабокото небо, Уранометрија 2000.00, објектот припаѓа на групата означена со бројот 114; додека во Каталогот на основни ѕвезди (GSC) е групиран под бројот 3062. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1093.
Стопиќа Пештера
Пештерата Стопиќа е една од најпознатите пештери во Србија. Се наоѓа помеѓу селата Трнава и Рожанство, околу 250 од Белград, 30 од Ужице и 19 од регионалниот пат Ужице - Јадранско Море, на подрачјето на Златибор. Над пештерата минува патот Ужице - Сирогојно.
Пештерата Стопиќа е речна пештера, бидејќи низ неа протекува Трнавски Поток. Пештерата има импресивен влезен на отворот е широк 35 метри и висок 18 метри. Пештерата Стопиќа, без својот најмлад систем, е долга 1.691,5 метри, има површина од околу 7.911,5 и има волумен од преку 120.000. Влезот во пештерата се наоѓа на 711,18 метри надморска височина.
Пештерата ја сочинуваат пет целини: Светлосна дворана, Темна дворана, Голема сала со кади, Канал со кади и Речен канал. Иако не е особено богата со пештерски украси има бигорски пештерски кади, кои со својата големина и длабочина (некои и до седум метри) се издвојуваат од другите во Србија. На ѕидовите на оваа пештера постојат форми кои личат на различни животни (слонови) и различни предмети.
Хаслох
Хаслох — општина во германската сојузна држава Рајнска област-Пфалц. Една е од 48. општински средишта на округот Бад Диркхајм.
Стар Пат (Гумалево)
Стар Пат — археолошко наоѓалиште во скопското село Гумалево. Претставува пат од раноантичко време. Дел од патот се наоѓа во атарот на селото кој води кон Добревско кале и е дел од магистралата што го поврзувала скопско со велешко.
Тореадор
Тореадор или тореро (шпански: torero) е главниот изведувач во коридата (борба со бик) во Шпанија и во Латинска Америка. Тој е лицето кое се бори и на крајот го убива бикот. Интересно е што изразот „тореадор“ воопшто не се користи во шпанскиот јазик. Во ова занимање спаѓаат борците на нозе, како и оние на коњ (пикадори и рехонеадори).
Највештите тореадори ја добиваат почесната титула Матадор на посебна корида наречена алтернатива. На оваа корида помладиот тореадор (новиљеро) се претставува на публиката како matador de toros (убиец на бикови).
Матадор
Матадорот (убиец) се смета колку за натпреварувач, толку и за уметник. Еден од најпознатите матадори на сите времиња бил Хуан Белмонте, чија техника во рингот извршила револуција на коридата и до ден денес го претставува стандардот според кој се оценуваат матадорите. Стилот и јунаштвото на матадорот се сметаат за барем толку важни колку тоа дали тој ќе го убие бикот или не. Најуспешните матадори порано биле третирани како поп ѕвезди, со соодветни примања, и култни следења заедно со таблоидски приказни за нивните сексуални подвизи. Меѓутоа моментално матадорите заработуваат во реална вредност помалку од нивните колеги во 1960-тите. Ова е исто така опасна професија; матадорите често страдаат од повреди од биковите, а досега имаат загинато не помалку од четириесеттина. Еден од најславните тореадори во историјата, Манолете, загинал вака во 1947. Оваа опасност игра централна улога во карактерот на професијата.
Речиси сите матадори се мажи. Меѓутоа во последно време се имаат појавено и некои жени како кандидати за матадори, но ова се смета за прилично контроверзно.
Американскиот писател Ернест Хемингвеј се стремел да стане матадор. Неговиот роман Сонцето изгрева исто така има автобиографски елементи со коридски мотиви. Тој исто така има напишано и две стручни книги за корида, насловени како Смрт на пладне (1933) и Опасното лето (1959).
Пикадор
Пикадор е тореадорот кој користи ланцета (тенко копје) јавајќи за да го провери бикот и за да го припреми за последната изведба на матадорот. Обликот на ланцетата („пика“) во Шпанија е регулирана со закон за да се спречи сериозна повреда на бикот - бидејќи ова се смета за мамење. Бикот јуриша кон коњите во рингот и во тој момент на контакт пикадорот ја забодува ланцетата во големиот мускул од задната страна на вратот бикот. Искусните пикадори знаат како да ги поправаат грешките во јуришот на бикот забодувајќи го на начин на кој тој престанува да тера на страна, што може сериозно да го загрози матадорот.
Бандериљеро
Бандериљеро е тореадор кој поставува бандериљи. Овие се шаренолики прачки со зашилени врвови кои се стават врз плеќата на бикот. Бандиљеросите пробуваат да ги постават прачките трчајќи што поблизу можат до бикот. Потоа ним толпата им суди на нивниот стил и јунаштво. Понекогаш некои матадори кои биле одлични бандериљероси пред да станат матадори го прават ова самите.
Фрајбергер Мулде
Фрајбергер Мулде (Freiberger Mulde) — река во Саксонија, Германија. Таа е десна притока на Мулде и е долга 124 километри.
Изворот на реката е во Рудните Планини, близу Молдава, во Чешка. Таа тече северозападно, поминувајќи ја границата со Германија по неколку километри, до Фрајберг (оттаму и името) и понатаму кон северозапад низ Носен, Дебелн и Лајсниг. Неколку километри северно од Колдиц, на Фрајбергер Мулде ѝ се придружува Цвикауер Мулде за да ја создадат Мулде. Мулде е притока на Елба.
Футурама
Футурама — американска анимирана научнофантастична комедија создадена од Мет Гренинг и развиена од Гренинг и Дејвид Х. Коен за телевизија Fox. Епизодите биле со авантурите на поранешен доставувач на пица од Њујорк, Филип Џеј Фрај, кој неколку секунди пред почетокот на Нова година 2000 бил замрзнат и одмрзнат за време на Нова година 2999.
Во Америка, серијата почнала да се емитува на 28.03.1999, а прекинала во 10.08.2003 на Fox. Потоа футурама повторно се емитувала на Cartoon Network од јануари 2003 до декември 2007, кога истекол договорот. Сега се емитува на Comedy Central. Серијата повторно оживеала во 2007 со четири долгометражни филмови, кои исто така биле покажувани на Comedy Central. Последниот бил објавен во почетокот на 2009. Подоцна Comedy Central ја оживува Футурама со 26 епизоди кој треба да се емитуваат во средината на 2020 година.
Comedy Central склучил договор со 20th Century Fox Television  за да ги организира постоечките епизоди и да ги емитува филмовите како нови епизоди. Comedy Central почнал да ја емитува Футурама на 2 јануари 2008 година, и нови епизоди на 23 март 2008 година.
Камен во уста (филм)
Камен во уста (ит. Il Sasso In Bocca) е италијански филм од 1969 година. Режисер и сценарист на филмот е Џузепе Ферара (ит. Guiseppe Ferrara). Улогите ги играат Карло Деле Пиане (ит. Carlo Delle Piane), Џузепе Ди Бела (ит. Giuseppe Di Bella), Акурсио Ди Лео (ит. Accursio Di Leo), Франка Скиуто (ит. Franca Sciutto) и други.
Футурама
Ликови
Филип Џеј Фрај (Били Вест)
Камен во уста (филм)
Опис
Овој филм потврдува дека понекогаш вистината пишува поголеми романи од фантазијата: „Камен во уста“ претставува реконструкција на околу 100 вистински настани кои се случиле во мафијашките групации и дава неверојатна историска слика (од фашизмот до шеесеттите години) за општествениот феномен наречен “мафија”. Така е извршена документација на можните начини да се чувствуваш мафијаш (почнувајќи од молкот и страшните казни, како на пример каменот во уста на убиените кои „проговориле“); тајната организација на “почитуваното здружение”; илегалните пазари, пред с# на дрога; инфилтрацијата во државните органи; големите убиства, политички злосторства (меѓу кои и масакрот во Портела), скандалозните судења, сложените мрежи на моќ, соучесништво, предавства, соживот.
Футурама
Ликови
Фрај е прост, недораснат, неуреден доставувач на пица кој е замрзнат само малку по полноќ на 01.01. 2000 година и се буди на Нова година 2999. Добил работа како доставувач на пратки во Планет Експрес, компанија на единствениот жив роднина, Професор Хјуберт Џеј Фарнсворт. Неговата љубов кон Лила е навестена уште од првата епизода, па сè до денес. За време на епизодата "Roswell That Ends Well", Фрај не сакајќи станал свој дедо. Ова предизвикало недостаток на делта мозочни бранови, поради кои бил имун на силите на Браинспон.
Камен во уста (филм)
Опис
Во филмот нема главен лик, иако во одредени епизоди се преплетуваат личностите на познатите мафијашки шефови како Дон Кало, Џенко Русо, Салваторе Џулијано, Вито Џеновезе, Лаки Лучано кои се среќаваат и доаѓаат во судир со народните претставници како Ликаузи, Канепа, детективи на ФБИ како на пр. Дики или претставници на синдикатот како на пр. Риѕото. Главната улога во филмот ја има мафијата, нејзините паразитски односи со општествените структури се прикажани со чудесен ефект и истовремено со антрополошка строгост. Филмот е снимен во местата каде се одвивале вистинските настани, со глумци земени од вистинскиот живот. Камен во уста е првиот филм што ја прикажува мафијата таква каква што е, надвор од митот и завиеноста, со цел да се препознае за да се уништи. Филм кој веќе се здоби со прецизно место во филмската историја.
Футурама
Ликови
Туранга Лила (Кејти Сагал)
Лила е компетентна и едноока, капетан на бродот на Планет експрес. Напуштена како бебе, пораснала во сиропиталиште за деца и верувала дека е вонземјанин од друга [планета], но подоцна разбира дека е [мутант] од канализацијата. Пред да стане капетан на брод, Лила работела како службеник за доделување на работа во лабораторијата, каде што за првпат го видела Фрај. Таа е првата љубов на Фрај.
Бендер Бендинг Родригес (Џон Димаџо)
Бендер е пијаница, пуши пури, клептоман, мизантроп, егоцентричен, раздразлив робот. Иако првобитно бил програмиран да искривува греди за кабини за самоубиство, подоцна бил назначен за готвач на бродот и за време на филмот Bender's Big Score тој бил назначен за комерцијален директор на Планет експрес. Тој е најдобриот пријател на Фрај и негов цимер. Исто така, познато е дека сакал да биде пејач на народна музика и готвач. Тој бил направен во Мексико.
Професор Хјуберт Џеј Фарнсворт (Били Вест)
Професорот Хјуберт Франсворт е стар над 160 години, далечен внук на Фрај и е најблизок жив роднина. Фарнсворт ја основал Планет експрес за да се снабди со финансии за неговите луди научни експерименти и иновации. Тој се клонирал самиот себе за да создаде наследник, Кјуберт Франсворт, кој го третира како сопствен син.
'''Доктор Џон А. Зојдберг (Били Вест)'''
Зојдберг е јастог-вонземјанец од планетата Decapod 10 и е невротичен [лекар] на Планет експрес. Иако тврди дека е експерт за луѓе, неговото знаење за анатомија и физиологија на човекот е очајно недоволно. Зојдберг е бездомен, сиромашен и покрај што е долгорочен другар на Фарнсворт, сите го омаложуваат освен Фрај.
Ејми Вонг (Лорин Том)
Ејми е многу богата, отворена, разгалена и склона на незгоди, долгорочен практикант во Планет експрес. Таа е студентка по инжинеринг на Универзитетот на Марс и наследничка на западната полутопка од Марс. Иако е родена на Марс, таа е кинеска и склона на колнење на кинески јазик и користи жаргони од 31ви век. Нејзините родители се богати фармери, Лио и Инез Вонг. Иако најпрво игра улога на промискуитетна личност, најпосле открива трајна моногамска врска со Киф Крокер.
Хермес Конрад (Фил Ламар)
Хермес е од Јамајка и е сметководител во Планет експрес. Тој е бирократ на 37мо ниво (кој бил унапреден до ниво 34 за време на серијата), кој е горд на тоа, ситничар за паравила и целосно вљубен во монотонијата на канцеларсиката работа и бирократијата. Хермес исто така е поранешен шампион на Олимпиското лимбо, спорт добиен од популарната живост на журките, опишана како компетитивна во традицијата на попречувањето. Се откажал од лимбото кога млад навивач го што имитирал завршил со скршен пршлен за време на Олимписките игри во 2980 година. Жената на Хермес се вика Лабарбара, а синот Двајт кој има 12 години.
Зап Брениген (Били Вест)
Зап Брениген не вработен во Планет експрес, но често се појавува во Футурама. Тој е егоцентричен, неморален и неспособен капетан на бродот на Нимбус, демократски ред на планети. Тој е смешна имитација на Капетан Кирк од Вилијам Шетнер. Постојано ја брка Лила.
Киф Крокер (Морис Ламарш)
Четврт подофицер и личен асистент на Зап Брениген, Киф е член на видот водоземци, кој живее на соодвотно именуваната планета Амфибија 9. Иако е многу срамежлив, најпосле успеал да има врска со Ејми.
Ниблер е милениче на Лила Ниблонијан, најдено во дивината и посвоено на почеток од серијата. Во големина е колку мачка, но може да изеде многу поголеми животни, и дава црна течност (гориво за вселенски брод). И покрај неговиот лажен сладок изглед, Ниблер, всушност е високо интелегентно суштество кој е одговорен за одржување на мирот во универзумот. Тој е откриен во "The Why of Fry" дека е одоворен за замрзнувањето на Фрај.
Локација
Футурама е сместена во [Њујорк] во почетокот на 31ви век, во време каде што има многу технолошки чуда. Градот Нов Њујорк е изграден врз урнатините на денешен Њујорк, односно "Стар Њујорк”. Различни направи и [архитектура] се слични со Популукс дезајн.
Бројни технолошки подобрувања биле направени во периодот од денешниот ден до 31ви век. Можноста за да се чуваат глави во тегли била откриена од Рон Полил (кој бил гостин во епизодата "A Big Piece of Garbage") како последица на што биле многу историски ликови и денешни познати ѕвезди; ова станало изговор на авторот за да им се исмејува на познатите личности. Необично, неколку од зачуваните глави се од луѓе којшто веќе биле мртви пред појавувањето на оваа технологија. Еден од истакнатите примери од оваа аномалија е Ричард Никсон, кој умрел во 1994 година. Некои од нив се издадени за да вкллучи воспитен материјал наводно за млади. Телевизијата е сè уште главна форма за забава. Самосвесни роботи се вообичаена глетка и се главната причина за глобално затоплување, благодарејќи на нивните системи кои работат на алкохол. Колата е вон употреба (никој освен Фрај не се сеќава на дизајнот) и била заборавена и заменета со летачки коли и мрежа од големи воздушни туби за транспорт.
Еколшки, обични животни сè уште постојат, заедно со мутирани, вкрстени (понекогаш со [човек]), мешани и вонземни животни. Бувовите биле заменети за стаорци како најчест штетник во домаќинството, иако стаорците уште постојат. Земјата сè уште страда од [јаглерод диоксид], но донекаде се намелени поради течењето на големата коцка мраз во океанот (кој се направила од Хелиевата комета).
Околината на Футурама е сценска позадина и [автор|авторите] не се обврзуваат да направат непрекинати грешки ако сакаат да продолжат со смешките.На пирмер, на почеток е кажано дека претходниот екипаж на Планет експрес бил убиен од вселенски оси, а во друга епизода "The Sting е кажано дека екипажот умрел од вселенски пчели. Околината од “Светот на иднината” е употребена за да истакнат и да исмејуваат проблеми од сегашноста и да исмејуваат теми од [научната фантастикa].<^ "Omniglot". Посетено на 2008-06-03.
Општенствен живот и кутура
Земјата е опишана како мултикултурна до степен каде што има многу луѓе, [робот|роботи] и вонземни суштества прикажани во серијата кои се дружат со главните личности. На некој начин иднината е опишана како повеќе општествена отколку сегашноста. Иднината е прикажана со истите видови на проблеми, предизвици, грешки и предрасуди на денешницата. Во серијата роботите се најголемото “малцинство”. Некои пак се опишани како богати членови на аристократијата, но често се сметани како граѓани од втора класа. Повеќето роботи се самосвесни и имаат дозвола за слобода и сопствена волја. Сепак, за време на криза, може да им се отстрани слободната волја кога нивниот “патроитски систем” е активиран, терајќи ги да им служат на луѓето или да служат во војската за време на војна. Мутантите од канализацијата се мутирани луѓе кои мораат да живеат во каналицациите според закон. Тие имаат статус како урбани легенди и се сметаат за фиктивни од страна на некои луѓе.
Земјата има обединета влада на чело со Претседателот на Земјата – главата на Ричард Никсон (која се појавува од 2 сезона па сè до денес). Главниот град на Земјата е Вашингтон, а знамето е слично со дезенот на знамето од Америка со западната полутопка (опишано како “најдобрата полутопка” од професор Фарнсворт) од Земјата наместо местото на педесетте ѕвезди. Иако е обидинета со едиствена влада, приврзаници на патроитизмот сѐ уште постојат во некои поранешни земји као што е Јамајка. Сцените на Футурама се фокусирани на Американска земја, а други места во светот се ретко покажани. Англиски јазик е основен јазик во универзумот.
Демократскиот ред на планетите (ДРП) е фиктивна организација во универзумот на Футурама која е слична на Обединетите нации и Обединетите федерации на планетите од универзимот на Стар Трек. Други галаксии биле колонизирани или склучиле договор до 3000 година. Планетата Марс била претворена да личи на земја и таму се наоѓа Универзитетот Марс, како и племиња слични на Индијанците.
Јазик
Постојат три разллични азбуки кои често се појавуваат во позадината во серијата, најчесто во форма на графити, реклами или натписи за опомена. Речиси сите пораки кои употребуваат различна азбука се преведуваат буквално на англиски јазик. Првата азбука со апстрактни букви е позната како азбука на вонземјаните, заменска шифра од латинската азбука.[16] Втората азбука користи посложен модуларен код, каде што “следната буква е збир на сите претходни букви плус таа буква”. Кодовите обезбедуваат шеги за гледачите кои сакаат да ги дешифрираат пораките. Третиот јазик е Хебрејски. Покрај овие азбуки, повеќето зборови се со латинска азбука.
Хумор
Иако во серијата има многу различни видови на хумор како што се: самоомаложување, црн хумор, безобразен хумор и нереален хумор, неговиот главен извор на хумор беше неговиот комичен опис на секојдневниот живот на луѓето во иднината и неговата пародична споредба со сегашноста. Мет Гренинг кажува дека од концепцијата на серијата, неговата цел беше да прикаже што се случува на земјата. Серијата се разликува со комедија на “лоша култура” и “добра култура”, на пример, навредувањето на Бендер е "Bite my shiny metal ass".
Серијата добила многу обожаватели поради големиот број на шеги, повеќето биле наменети за “бубалици”. Во образложението за долгометражните филмови, Дејвид Х. Коен истакнува и понекогаш ги објаснува неговите “шеги за бубалиците”. Овие шеги вклучуваат математички шеги, на пример "Loew's -plex" (aleph-null-plex, во математиката како теорија за множества), како и многу различен научен хумор. Серијата честопати прикажува суптилни препораки па сè до класични научно фантастични. Најчести се од Стар Трек – многу крати фрази во серијата се употребени со почит - но исти така и други, на пример сличноста со потеклото на зборот робот добиен од постоењето на планета Чапек 9, или црниот монолитен правоаголен знак со натпис “Не работи” во орбидата околу Јупитер (се однесува на серијалот вселенска одисеја на Артур Чарлс Кларк). Бендер и Фрај понекогаш ја гледаат серијата Страшната Врата (The Scary Door) пародија на Зона на самракот (The Twilight Zone).
Најавна шпица
Слично како најавната шпица на Симпсонови со училишната табла, саксофон и смешки, Футурама има карактеристична најавна шпица со многу ситни смешки. Како што почнува серијата, зборот "Футурама” е напишан на средина а под него смешен натпис на пример, “Со големи маки нацртано пред публика во живо”, "Снимено на локација”, “Наскоро ќе биде голема религија”, или „Вселенски компири кои играат? Секако! Бидете сигурни!“ Потоа Бродот на Планет експрес лета низ центарот на Нов Њујорк и поминува низ различни периодични ликови и на крај бродот се урнува во голем телевизор кој покажува кратки класичнии цртани. Видеа од Looney Tunes, цртани направени од Макс Фличер, мал дел од серијата Симпсонови епизода од Трејси Улман и делови од своја епизода "The Devil's Hands Are Idle Playthings". Во Bender's Big Score, најавната шпица е од првата епизода на Футурама, кога Фрај се смрзнува.
Во повеќето епизоди, бродот се урива во телевизорот, кршејќи го стаклото и се заглавува. Во The Beast with a Billion Backs, бродот поминува низ телевизорот и моментално станува дел од околината опишана како терон (цртан филм Футурама нацртана во стил на Steamboat Willie од Дизни). Бродот излегува од оваа околина и на враќање се удира во телевизорот. Најавната шпица на Bender's Game е слична, но со имитација на Yellow Submarine, наместо Steamboat Willie. Во Into the Wild Green Yonder, најавната шпица е со возење низ футуристична верзија на Лас Вегас која се наоѓа на Марс и возења низ многу футуристички згради, на пример, хотелот Мираж (илузија) кој е навистина холограмска илузија. Песната ја пее Сет Макфарлејн и е различна од нормалните песни.
Песната од Футурама ја композирал Кристофер Тајнг. Заснована е врз композицијата "Psyché Rock" од Пјер Хенри и Мајкл Коломбиер во 1967. Тјанг исто така бил инспириран од ремикс албумот на "Psyché Rock" од британски ди џеј Фетбој Слим во 1997. Песната се свири на цилиндрични ѕвона, но повремено се прави ремикс за употреба на одредена епизода вклучуваќи верзија на Бисти Бојс за еписодата "Hell Is Other Robots" каде што гостуваа.
Епизоди
Футурама е составена од 88 епизоди т.е. 5 сезони. Првобитно биле 72 епизоди, 4 сезони емитувани од 1999-2003 година. Последните 16 епизоди, петта сезона биле емитувани како 4 долгометражни филмови од 2007-2009 година.
Продукција
Мет Гренинг започнал да мисли на Футурама во средината на 1990 година. Во 1997 година, побарал помош од Дејвид Х. Коен, писател и продуцент на Симпсонови, да му помогне во развивање на серијата. Оттогаш тие читале научно фантастични книги, телевизиски емисии и стари филмови. Сè до времето кога серијата ја презентирале на телевизија Fox во април 1998 година, Гренинг и Коен измислиле многу ликови и реплики. За време на првиот состанок, телевизија Fox нарачала тринаесет епизоди. Набрзо, секако, Гренинг и директорите на телевизија Fox расправале дали мрежата би имала некаква креативен придонес во серијата. Со Симпсонови мрежата немала никаков придонес. Гренинг образложува, “Кога тие пробаа да ми дадат забелешки за Футурама, јас им кажав:” Не, ние ќе соработуваме на истиот начин како со Симпсонови." А тие одговориле, "Ние веќе не соработуваме на тој начин." "Па, тоа е единствениот начин на којшто јас соработувам", рекол тој. По преговорите, тој ја постигнал истата независност за Футурама.
Напредок на продукцијата
Потребни биле шест до девет месеци за да се направи сезона од Футурама. Оваа спора продукција значеше дека многу епизоди биле правени во исто време. Секоја епизода започнува со разговор на авторите во група за приказната. Потоа еден автор работи на скицата па на сценариото. Откако првиот нацрт е завршен, авторите и главните продуценти се собираат со глумците за внимателно читање на сценариото. По читањето на сценариото, авторите го препишуваат истото во група пред да почне да се анимира. Во овој момент е започнато снимањето на гласови и сценариото е одземено од авторите.
Rough Draft Studios го анимира Футурама, предложено од Гренинг. Раф Драфт ја добиваат целосното сценарио од епизодата и скицирање над 100 нацрти. Потоа цртаат со молив анимации со 1000 кадри. Оттука, збратименото студио на Раф Драфт од Кореја ги составува 30.000 кадри од завршената епизода.
КГС
Покрај традиционалното цртање на цртаните, Раф Драфт Студуо често користи и КГС (компјутерск генерирана слика) за побрзи или комплексни снимки, за време на движење на вселенските бродови, експлозии, магла итн. Повеќето најавни шпици се направени преку рендерирање во КГС. КГС се рендерира на 24 кадри/секунда (наспроти цртање на рака кое се прави со 12 кадри/сек) и со помалку вештачки грешки анимацијата излага многу јасна и лесна. Ликовите преку КГС изгледаат многу малку различни поради специјалната “измамничка” рака-цртач на ликови која ги црта малку непропорционално или не преспективни слики за да ги истакне цртите на лицето или телото, а повеќе на нивниот израз. Пауераниматор се користи за цртање на комедии како КГС.
Емитување
Кога дојде до одлучување кога да се емитува серијата, Гренинг и Коен сакале Футурама да се емитува во Недела навечер во 8:30 часот после Симпсонови. Мрежата не се согласи со ова, решава наместо две епизоди една по друга во Недела навечер да го емитува во Вторник. За време на емитувањето на втората сезона Футурама повторно е преместена во неделниот термин во 8:30, но за време на средината на серијата повторно била вратена во стариот термин. Тогаш Футурама ја емитувале во навечер 7:00. Терминот во Недела е ногова трета позиција во годината. Во 7:00 навечер. Серијата била заменета со спорт во терминот во недела и имала закаснета премиера. Тоа им помогнало на авторите и аниматорите да бидат еден чекор понапред од закажаното емитување, така што епизодите од една сезона не биле емитувани сè до следната сезона. Со почетокот на четвртата сезона сите епизоди требало да се емитуваат таа сезона биле завршени и авторите работеле најмалку една година однапред.
Гледаност
Кога Футурама започнала да се емитува на телевизија Fox во недела навечер во 8:30 помеѓу Симпсонови и Досие Икс на 28 март 1999 година, имало 19 милиони гледачи и достигнала до 11 место таа недела во Списокот на Нилсен. Следната недела, емитувана во исто време, Футурама имала 14,2 милиони гледачи. Потоа серијата била преместена во вторник навечер во 8:30 кога достигнала 8.85 милиони гледачи. Гледаноста на Футурама била маклу помала од Симпсонови, првата сезона на Футурама достигнала повеќе гледаност отколку другите конкурентски серии: King of the Hill, Family Guy, Dilbert, South Park и The PJs
Кога било прекинато емитувањето на Футурама во 2003 имаше во просек 6.4 милиони гледачи за првата половина од четвртата сезона.
Откажување
Дури до четвртата сезона Футурама се прикажувала непостојано. Ова било исмејувано во најавната шпица од последната епизода на четврта сезона со слика на Фрај, Лила и Бендер и натпис “Се гледаме на некој друг канал”. Поради постојаното заменување со спортски настани, било тешко за да се предвиди кога нова епизода ќе се емитува. Поради ваквиот променлив распоред неколку епизоди од трета и четврта сезона не биле емитувани, па затоа ги ставиле во петта сезона. Директорите на телевизија Fox исто така не биле застапници на оваа серија. И покрај тоа што Футурама никогаш не била официјално откажана, на средината од продукција на четвртата сезона, телевизија Fox решила да прекине со продукција. Одлуката на телевизија Fox била да престане да купува епизоди до Футурама, така што Футурама не била вклучена во програмата на телевизија Fox за есента 2003.
Продажба на права за емитување
На крајот на 2002 година, Cartoon Network побарал права за емитување на Футурама за 10 милиони долари. Во јануари 2003, телевизијата почна да ја емитува Футурама во термините за цртани за возрасни. Во октомври 2005, Comedy Central го презела правото за емитување на 72 епизоди од Футурама на почетокот од 2008 година, по завршување на договорот со Cartoon Network. Ова било назначено како најголема и наскапа добивка во историјата на телевизијата. Моментално се емитува секоја вечер по South Park. Comedy Central го најави враќањето на Футурама на 23 март 2008 година со филмот Bender's Big Score кој бил поделен на четири епизоди а после и другите три филма. Серијата исто така се емитувала со права за емитување во Австралија, Велика Британија, Канада, Мексико, Чешка, Германија, Италија, Малазија, Полска, Португалија, Романија, Русија, Словенија, Шпанија, Украина, Колумбија, Естонија и Белгија.
ДВД филмови
Кога Comedy Central преговарала за правата за емитување на репризи од Футурама, телевизија Fox предложила дека постои можност за создавање на нови епизоди. Преговорите биле остварени со можност да се снимат два или три долгометражни филмови. Кога Comedy Central се договорила за шеснаесет нови епизоди, било решено дека четири дилгометражни филмови ќе се снимат. На 26 април 2006 година, Гренинг соопшти на едно интервју дека заедно со Дејвид Х. Коен и други автори што ја пишувале серијата, ќе работат на филмовите. Сите позајмени гласови ќе бидат од истите глумци. Во февруари 2007, Грениг ја објаснува содржината на новите приказни. “Екипата прави филмови а потоа ќе се поделат и рекофигурираат со нов материјал за да се добијат посебни епизоди”.
Првиот филм на Футурама: Bender's Big Score е напишан од Кен Келер и Коен во кој се појавуваат Ниблонијанците, Симор, Барбадос Слим, Робот Санта, вселенското суштество "Господ", Ал Гор и Зап Браниген. Бил анимиран за на широк екран и издаден во стандардни ДВД-ја на 27 ноември 2007 година, а подоцна со можна блу-реј диск снимка. Вториот филм, The Beast with a Billion Backs, бил издаден на 24 јуни 2008 година. Третиот филм, Bender's Game бил издаден на ДВД и Блу-реј диск на 3 ноември 2008 година во Велика Британија, на 4 ноември 2008 година во Америка и 10 декември 2008 во Австралија. Четвртиот филм, Into the Wild Green Yonder, бил издаден на ДВД и Блу-реј диск на 23 февруари 2009 година.
Откако новите проекти на Футурама моментално се во продукција, филмот Into the Wild Green Yonder се смета за последен од серијата Футурама. Меѓутоа, Гренинг има желба да продолжи со лиценцата на Футурама, вкллучувајќи го како театрски филм. За време на интервјуто за CNN, Гренинг рекол “ние имаме одлична врска со Comedy Central и би сакале да направиме други епизоди за нив, но не знам.... Имаме дискусии и постои некој ентузијазам но не можам да кажам дали само јас го чувствувам.” Коен исто така дал изјава за Wired magazine дека е оптимистист “Нема да отфрли никакви можни начини за оживување на серијата, дали преку филмови, клипови или епизоди....  Јас сум оптимист”. Според Гренинг и Коен, продажбата на ДВД може да ја зголеми можноста за Футурама да ја оживеат. Во интервју за Anime SuperCon, Били Вест тврдел дека продажба на други наслови во Футурама во ДВД биле доволни за Fox да објавува гласни за можна шеста сезона.
Издавање на целосна сезона
20th Century Fox Home Entertainment ги издаде сите 4 сезони на Футурама на ДВД-ја:
Стрипови
Во ноември 2000 започнала изработката на Футурама Комикс. Тоа е стрип кој се заснова врз Футурама кој е објавен од Бонго Комикс. Најпрво биле обајавени во САД, а исто така верзија од серијата била достапна и за Велика Британија, Германија и Австралија. Освен различниот редослед, приказните се исти во сите верзии. Додека пак стриповите се фокусираат врз итсите ликовиво Футурама, стриповите не се стандардни како настаните прикажани во нив немаат ефект врз континуитетот на серијата.Исто како и на серијата, секој стрип (освен САД стрип број 20) има татпис на корицата. На пример: “Направен во САД! (Печатен во Канада)”. Некои стрипови од Велика Британија и Канада имаат различни натписи (на пример, на австралијанската верзија од број 20 е напишано “Стрип од 21 век”, додека пак на американската верзија нема натпис на таа тема).
Играчки, игри и Статуетки
Статуетки од различни ликови и предмети од серијата биле направени и продадени од различни интернет продавници. Кога серијата склучи договор со Рокет САД да произведува смешни играчки, статуетки од Бендер и Ниблер како се движат со илустрирана амбалажа направена од сликарот на серијата. Во играчките на Бендер биле вклучени пури и шише од “Стар фортран сладок алкохол” очи кој се движат, антена и врата за складирање. Достигна на прво место според Sci Fi Weekly. Лименка од Слурм содржи шпил карти на кој се слики од екипажот на Планет Експрес. Исто така излезе и два шпила карти.
I-Men издаде два шпила од 64 мм: Фрај и Калкулон, Зојдберг и Морбо, Професор Франсворт и URL, Робот Девил и Бендер, Лила и Роберто. Можат да се најде колекција од играчка која витка, Киф Крокер, Туранга Лила и Бендер. Колекција од Moore Action Collectibles кој се вклучени Фрај. Туранга Лила, Бендер и бродот на Планет Експрес. Во крајот на 2006, Rocket USA издаде ограничено издание “супер” Bender. Друго специјално издание на играчката БЕндер била издадена од San Diego Comic Con (SDCC) во 2006, назначена како “Славниот златен Бендер”.
Новите Футурама играчки се произведуваат во Toynami. Првите серии од играчките на Toynami биле поделени на 3 дела. Првиот дел издаден во септември 2007, со Фрај и Зоидберг, вториот дел кој бил издаден во јануари 2008 содржел играчки од Лила и Зап (заедно со главата во тегла на Ричард Никсон). Третиот дел бил издаден во јуни 2008 со Бендер и Киф. Во секоја играчка има парчиња за составување на робот Девил. Во втората серија на играчките од Toynami ќе бидат вклучени Капетан Вчера (варијантата на Фрај од "Less Than Hero" ) и Нудар во првиот дел. Во вториот дел ќе биде вклучен Супер-Кинг (Бендер од "Less Than Hero") и ејми Вонг. Во секоја играчка од втората серија вклучува парчиња за составување на Робот Санта.
Видеоигри
На 10 септември 2000, Unique Development Studios побара лиценца за да направи видеоогра Футурама. Fox склучи договор за издавање на видеоигра. Подоцна Sierra Entertainment стана издавач на видеоиграта и била издадена на 14 август 2003. Достапни се верзии за PlayStation 2 и Xbox, кои користат cel-shading технологија, меѓутоа играта подоцна била откажана за Nintendo GameCube и Game Boy Advance во Северна Америка и Европа.
Наполеон II
{| align=right
Наполеон II (роден на 20 март 1811 во Париз - починал на 22 јули 1832 во Шенбурнската палата) бил француски цар, крал на Рим и војвода од Рајхштат. Тој бил син на царот Наполеон I и неговата втора жена, Марија Лујза. Целиот свој живот го поминал во Виена.
Македонија на Летните олимписки игри 2012
Како самостојна држава Република Македонија по 9-ти пат учествувала на Олимписките игри (од кои 5 пати на Летните олимпијади). Прв настап забележила на Летните олимписки игри во 1996 година во Атланта.
Во Лондон Македонија ја претставувале 4 спортисти во 2 дисциплини, пливање и атлетика. Знамето на Македонија на свеченото отворање на игрите на 27 јули 2012 година ја носел пливачот Марко Блажевски.
30px|alt=|link= Атлетика
Македонија добила две специјални покани (wild card) за атлетските натпревари, во дисциплините 400м за мажи и жени.
Кошарка на Летните олимписки игри 1976 (жени)
Кошарката на Летните олимписки игри 1976 година за жени — првиот официјален кошаркарски турнир на Олимписките игри во женска конкуренција. Турнирот се одржал во Монтреал, Канада. На турнирот учествувале вкупно 6 репрезентации.
Првото место го освоил СССР, второто САД и третото Бугарија.
Градови во Франција
Ова е список на градови во Франција со повеќе од 20.000 жители според пописот од 1999 година.
Црква Свети Рок (Лисабон)
Црквата Свети Рок (португалски: Igreja de São Roque) е црква која се наоѓа во Лисабон, Португалија.
Список на тореадори
Ова е список на познати тореадори. Земјите и луѓето се наредени по азбучен ред:
Тараваи
Тараваи (мангаревански: Taravai) — втор најголем остров во групата острови Гамбје во Француска Полинезија. Вкупната површина на островот е 5,7 км2. Тараваи се наоѓа на 1.5 километри југозападно од Мангарева и на околу 300 метри од островот Ангакауитаи. Во близина на источниот брег на островот се наоѓа малото островче Моту-о-Ари. На островот живеат само 9 луѓе, сите во селото Агоноко.
Историја
Селото Агоноко се наоѓа во близина на главниот залив на источната страна. Поранешни села на островот се Ага-нуи (северозападно) и Агакау-и-ута (југоисточно).
Археолошкото место Онемеја наведува до заклучок дека низ историјата островот бил повремено населуван уште од 950 година, со можно постојано населување од 13 век.
Пред да го прифатат Христијанството, кралот на Тараваи бил вазал на кралот од Рикитеа од Мангарева.
Изабел Гулден
Изабел Терезe Гулден (родена на 29 јуни 1989 година, во Саведален) е шведска ракометарка која игра на позицијата среден бек за Брест и шведската репрезентација.
Таа била дел од шведската репрезентација на четири Европски првенства (2010 (сребро), 2012, 2014 (бронза) и 2016), три Светски (2011, 2015 и 2017) и последните три Олимписки игри (2008, 2012 и 2016).
Животопис
Изабел Гулден е внука на Кристер Гулден, познат шведски борач во грчко-римски стил. Нејзиниот татко Петер исто така се натпреварувал во борење. Нејзиниот прекар Бела е скратеница од името.
Савехоф
Својата професионална кариера Гулден ја започнала во 2007 година во екипата на Савехоф во својата родна Шведска. Во 2008 година ја добила наградата Комета на годината за ракометарка која најмногу напредувала. Со Савехоф го освоила шведското првенство 4 пати во 2007, 2008, 2009 и 2010, пред да го напушти клубот и да замине во странство.
Виборг
Во текот на летото 2011 година, Гулден се преселила во Данската прва лига потпишувајќи договор со екипата на Виборг. Изјавила дека потребата за нов спортски предизвик е причината што го напуштила Савехоф. По доаѓањето во Виборг Гулден станува една од главните играчи на клубот. Во својата прва сезона му помага на Виборг да стигне до финалето на плејофот на Данската лига каде биле поразени од Рандерс со вкупен резултат по двата натпревари 60-56. Виборг исто така играл и во финалето на Купот на победниците на куповите, но и таму биле поразени во два натпревари од унгарскиот Ференцварош, губејќи ги двата натпревари со само еден гол разлика со идентични 30-31.
Пред почетокот на следната сезона 2012-2013 во Виборг пристигнува и момчето на Гулден, ракометарот Линус Персон. На 28 декември 2012 Гулден постигнала 5 гола со кои како најефикасна во својот тим му помогнала на Виборг да го победи Мидтјиланд со 26-21 во финалето на Купот на Данска. Тоа бил првиот трофеи за неа по доаѓањето во клубот.
Во текот на сезоната 2013-2014 таа го предводи Виборг до две нови титули, истите оние две кои му побегнале на клубот пред две години: Данското првенство и Купот на победниците на куповите. Гулден била најдобар стрелец на Виборг во Купот на победниците на куповите таа сезона со вкупно 58 гола, а од нив 9 постигнала во финалните натпревари против Звезда Звенигород; 6 во првиот натпревар во победата на домашен терен со 31-22 на 4 мај 2014 и 3 во победата во Русија со 23-24 на 11 мај. Десет дена подоцна, клубот го освоил и домашното првенство совладувајќи го Мидтјиланд и надминувајќи го дефицитот од два гола од првиот натпревар со победа од 24-21 на домашен терен. Гулден одново била најефикасна во својот клуб постигнувајќи 8 гола. Истата година таа се нашла на списокот од 150 најдобри шведски спортисти на сите времиња во изборот на шведскиот весник Dagens Nyheter. Таа била единствената ракометарка на списокот заедно со легендарната Миа Хермансон-Хегдал.
Во својата последна сезона во Виборг, Гулден му помагнала на клубот да стигне до четвртфиналето на Лигата на шампионите каде биле поразени од црногорскиот Будуќност. Клубот не успеал да ги освои ниту првенството ниту купот на Данска по што за првпат по две години завршиле една сезона без освоен трофеј.
351 п.н.е.
351 п.н.е. — година според општоприфатениот календар. Тоа била 351. година пред новата ера, 351. од првиот милениум п.н.е., 51. од 4 век п.н.е. и втора од 350-тите п.н.е.
Изабел Гулден
ЧСМ Букурешт
Во февруари 2015, Гулден потпишала за романскиот ЧСМ Букурешт. Во првата сезона во Романија освоила се што можело да се освои: Романската Лига Национала, Купот на Романија и Лигата на шампионите. Во финалето на фајналфорот од Лигата на шампионите против Ѓер, Гулден постигнала 15 гола (вклучувајќи го и реализираниот пенал во пенал-серијата по која ЧСМ Букурешт бил подобар со 4-1 и така бил решен победникот) со кои му помогнала на ЧСМ Букурешт по изведување на седмерци да победи со 29-26. Таа ја завршила сезоната како најдобар стрелец во Лигата на шампионите со 108 гола. Исто така била избрана и за најдобра странска ракометарка во романското првенство и во идеалниот тим на првенството.
351 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Изабел Гулден
ЧСМ Букурешт
Следната сезона Гулден го предводела ЧСМ до одбрана на титулите во романското првенство и купот, како и до второ едноподруго учество на фајналфорот во Лигата на шампионите. Како и една година претходно ЧСМ најпрво во полуфиналето се сретнал со Вардар, но овојпат за разлика од претходната сезона македонскиот шампион бил подобар со 38-33. Сепак, следниот ден романскиот тим стигнал до победа во натпреварот за третото место против Будуќност, а Гулден постигнала 9 гола од 9 удари кон противничкиот гол. Во декември 2016, Гулден втора година по ред била избрана за најдобра странска ракометарка и во идеалниот тим на романското првенство.
351 п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5157 и 5158 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4399 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3409 и 3410 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 402.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 351 година се протега во 2285 и 2286, додека според второто гледиште, годината трае во текот на 2345 и 2346 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 192. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1002 и 1001 исламска година пред хиџра.